b'\n_START_ARTICLE_\nDvorac Himeji\n_START_SECTION_\nPovijest\n_START_PARAGRAPH_\nHimeji datira u 1333. godinu, kada je Akamatsu Norimura, \xc5\xa1ef vladaju\xc4\x87eg klana Harima u ovom podru\xc4\x8dju, koje se nekada zvalo po njima, izgradio utvrdu na vrhu brda Himeyama. Njegov sin, Sadanori, demontirao je utvrdu i izgradio Himeyama dvorac 1346. godine. Dva stolje\xc4\x87a kasnije, feudalni vladar Harima, Kuroda Shigetaka, poznatiji kao Kanbei, izveo je pregradnje dvorca i dvorac Himeji je ro\xc4\x91en._NEWLINE_Kako se nalazi na va\xc5\xbenom sjeci\xc5\xa1tu putova, regent Toyotomi Hideyoshi ga je uredio koncem 16. stolje\xc4\x87a, kao dio mre\xc5\xbee utvrda po cijelom Japanu, kako bi se osigurao \xe2\x80\x8b\xe2\x80\x8bnastavak ujedinjenja Japana. Prvi dvorac uni\xc5\xa1tio je Ikeda Terumas, koje je postao feudalni gospodar podru\xc4\x8dja pod \xc5\xa1ogunatom Tokugawa 1600. godine. On je ubrzo podigao pro\xc5\xa1irio dvorac mnogim utvrdama, od kojih je ve\xc4\x87ina pre\xc5\xbeivjela do dana\xc5\xa1njih dana. Kompleks se sastojao od dva koncentri\xc4\x8dna niza zidina promjera 4,2 km i definirana opkopima i tornji\xc4\x87ima, kao i rezidencijama njegovih samuraja. Dio zapadnog obora (Nishi-ne-Maru) je preuredio Honda Tadamasa, gospodar dvorca 1617. godine, kao \xc4\x8detvrt za svoju \xc5\xbeenu, k\xc4\x87er \xc5\xa1oguna Tokugave Iejasua. Dvorac je ostao sredi\xc5\xa1te ove feudalne domene sljede\xc4\x87ih 270 godina, a grad je izrastao oko njega._NEWLINE_Krajem vremena \xc5\xa1ogunata i restauracije dinastije Meiji 1868. godine, Himed\xc5\xbei-d\xc5\xbeo je preuzela nova vlada kao vojnu ustanovu. Tada je su uni\xc5\xa1teni dijelovi zapadne gradine i ku\xc4\x87e samuraja, i zamijenjeni su vojnim gra\xc4\x91evinama._NEWLINE_Godine 1945., dio vojnih gra\xc4\x91evina oko dvorca su sru\xc5\xa1eni i zamijenjeni javnim objekatima za slu\xc5\xbebene potrebe. Unutarnje zgrade nisu dirane i zadr\xc5\xbeale su svoj izvorni oblik iz 17. stolje\xc4\x87a. Za razliku od mnogih drugih feudalnih dvoraca u Japanu, Himeji-jo (uz dvorce Matsumoto i Kumamoto) je sa\xc4\x8duvan u izvornom obliku, zahvaljuju\xc4\x87i intervenciji vojnih \xc4\x8dasnika kao \xc5\xa1to je pukovnik Nakamura Shigeto, ali i uzastopnom dodjelom sve vi\xc5\xa1eg statusa nacionalnog spomenika. Konzervatorski radovi izme\xc4\x91u 1934. i 1964. godine su provedeni uporabom naprednih tehnika za velike drvene strukture koje su razvijene u Japanu, i u skladu s utvr\xc4\x91enim na\xc4\x8delima autenti\xc4\x8dnosti dizajna, materijala, tehnike i okoli\xc5\xa1a.\n_START_SECTION_\nOdlike\n_START_PARAGRAPH_\nDvorac Himeji je arhetipski dizajn japanskog dvorskog kompleksa s po\xc4\x8detka 17. stolje\xc4\x87a. Sastoji se od 83 zgrada od kojih je samo jedan dio drugog obora na isto\xc4\x8dnom ulazu pre\xc5\xbeivio od dvorca kojeg je sagradio Hideyoshi, a ostatak datira od 1601.-9. godine, dok je toranj Nishi-ne-Maru izgra\xc4\x91en poslije 1617. godine._NEWLINE_U sredi\xc5\xa1tu kompleksa je utvrda Ten\xc5\xa1u, koja se sastoji od glavne kapije s troja vrata i priklju\xc4\x8dnim strukturama. Glavni toranj (Dai-Tenshu) ima \xc5\xa1est katova i podrum. On je okru\xc5\xbeen sustavom stra\xc5\xbearnica, vrata i o\xc5\xbebukanim zemljanim zidinama. Smje\xc5\xa1ten je na niskom bre\xc5\xbeuljku, vidljiv iz svih dijelova grada, a glavni pristup je s jugozapada, kroz natkriveni hodnik._NEWLINE_Markantnim izgledom ova velika drvena konstrukcija s bijelim o\xc5\xbebukanim zidovima je poznatiji kao Dvorac bijele \xc4\x8daplje (Shirasagi-jo).'